দারুণ কথায় সাজানো গল্প। একটি ভালবাসার গান, অদিত রহমানের করা সুরটাও পছন্দ হয়েছে। তরুণী মনের স্বপ্ন-ভাবনা-ভালোলাগাই গানটির বিষয়বস্তু। সেই ভাবনাকে দৃশ্যায়ন করা হয়েছে, কাজটি বেশ ভালমতোই করেছেন তানিম রহমান অংশু। মিউজিক ভিডিওর দৃশ্যায়ন দারুণ লোকেশনে হয়েছে, গানটির শুট করতে করতে আমরা নিজেরাই হারিয়ে গেছিলাম যেন। খুব শিগগিরই গানটি রিলিজ করবো, তারিখ এখনো নির্ধারণ করা হয়নি। সবকাজ মূলত শেষ-পর্যায়ে। একটুকু বলবো, দর্শক-শ্রোতারা এখানে ভাল কিছু খুঁজে পাবেন।